b'\n_START_ARTICLE_\nMilanon herttuakunta\n_START_SECTION_\nVisconti\n_START_PARAGRAPH_\nVisconti hallitsi Milanoa herttuakunta keskiajalla ja varhaisrenessanssissa. Visconti-suku nousi valtaan kun Oddone kukisti Della Torren suvun vuonna 1277. Vuonna 1395 Viscontit saivat Milanon herttuan tittelin. Suvun valta Milanossa loppui Filippo Maria Viscontin kuolemaan 1447, jonka j\xc3\xa4lkeen Milanon valtikka siirtyi Sforza-suvulle.\n_START_SECTION_\nSforza\n_START_PARAGRAPH_\nSforzan ensimm\xc3\xa4isen herttuan Francesco Sforzan toisena poikana Ludovico joutui tyytym\xc3\xa4\xc3\xa4n vanhemman veljens\xc3\xa4 valtaanastumiseen Francescon kuoltua vuonna 1466. Galeazzo Maria Sforza tuli tunnetuksi julmana hallitsijana ja ryhm\xc3\xa4 aatelismiehi\xc3\xa4 murhasi h\xc3\xa4net Pyh\xc3\xa4n Stefanuksen kirkon portailla 26. joulukuuta 1476. Galeazzolla oli poika, 7-vuotias Gian Galeazzo Sforza, josta tuli uusi herttua. K\xc3\xa4yt\xc3\xa4nn\xc3\xb6ss\xc3\xa4 Ludovico piti valtaa k\xc3\xa4siss\xc3\xa4\xc3\xa4n ja vuonna 1494 set\xc3\xa4ns\xc3\xa4 tiukassa holhouksessa ollut Gian Galeazzo kuoli, jonka j\xc3\xa4lkeen Ludovico kruunattiin virallisesti Milanon hallitsijaksi 22. lokakuuta. Vahvistaakseen asemaansa Ludovico oli edellisen\xc3\xa4 vuotena naittanut sisarentytt\xc3\xa4rens\xc3\xa4 Bianca Maria Sforzan Pyh\xc3\xa4n saksalais-roomalaisen keisarikunnan keisari Maksimilian I:lle.'